नई दिल्ली: सलमान खान प्रोडक्शन हाउस की नई फिल्म 'लवरात्रि (Loveratri)' का ट्रेलर लॉन्च हो चुका है. सलमान खान इस फिल्म के जरिए अपने जीजा आयुष शर्मा को लॉन्च कर रहे हैं. फिल्म में उनके अपोजिट वरीना हुसैन हैं. यह वरीना की डेब्यू फिल्म है. फिल्म का ट्रेलर डांस, रोमांस और एक्शन से भरपूर है. फिल्म में आयुष शर्मा गरबा टीचर की भूमिका में दिख रहे हैं, जबकि वरीना ने विदेश से नवरात्रि का त्यौहार मनाने आई उनकी प्रेमिका का किरदार निभाया है.